# LATVIJAS SLĒPOŠANAS FEDERĀCIJA (LSF)

# DROŠA SPORTA POLITIKA

# Sportistu un dalībnieku aizsardzība pret uzmākšanos un vardarbību

# A pielikums – uzvedības kodekss

**LSF DARBINIEKU/BRĪVPRĀTĪGO AIZSARDZĪBA**

**UZVEDĪBAS KODEKSS**

LSF apzinās, ka tai ir pienākums pasargāt no kaitējuma visus dalībniekus, jo īpaši bērnus, kas ir iesaistīti LSF darbībās. Ikvienam ir tiesības uz aizsardzību, un jāņem vērā jebkuras potenciāli sevišķi neaizsargātas personas vajadzības. Tas attiecas arī uz visu vecumu sportistiem dalībniekiem, treneriem un tiesnešiem. LSF droša sporta politikas mērķis ir nodrošināt visu LSF programmu darbībās iesaistīto dalībnieku drošību un aizsardzību, ievērojot LSF pieņemto drošības politiku. Saskaņā ar LSF pieņemto definīciju, par nepilngadīgo uzskatāma persona, kas ir jaunāka par 18 gadiem.

Ikvienai personai vai organizācijai, kas šobrīd jebkādā veidā sadarbojas ar LSF, vienalga, vai veic brīvprātīgu vai apmaksātu darbu, kā arī visiem dalībniekiem vajadzētu uzvesties godprātīgi, lai pasargātu sevi no nepatiesām apsūdzībām, kā arī jāievēro uzvedības kodekss un jāpiekrīt darbam saskaņā ar to.

Parakstot šo uzvedības kodeksu, es piekrītu, ka:

* Strādāšu atvērtā vidē (t. i., izvairīšos no privātām vai nepamanāmām situācijām un iedrošināšu atklātu komunikāciju).
* Izturēšos ar vienlīdzīgu attieksmi pret visiem dalībniekiem, ievērojot cieņu un pietāti, un izvairīšos no jebkādas komunikācijas, rīcības vai uzvedības, ko iespējams uztvert kā aizskarošu.
* Katra dalībnieka labklājību izvirzīšu pirmajā vietā – pirms uzvarām vai mērķu sasniegšanas.
* Uzturēšu drošu un pienācīgu distanci no dalībniekiem, cienīšu dalībnieku privātumu un privāto telpu.
* Panākšu, ka sports ir aizraujošs un patīkams un veicināšu godīgas spēles principus.
* Nodrošināšu, ka gadījumos, kad nepieciešams jebkāda veida manuāls/fizisks atbalsts, tas tiek nodrošināts. Vienmēr nepieciešams konsultēties ar dalībniekiem un no viņiem saņemt piekrišanu.
* Rādīšu priekšzīmi; šajā punktā ietilpst arī atturēšanās no smēķēšanas, alkohola vai neatļautu vielu lietošanas LSF aktivitāšu laikā.
* Sniegšu entuziastiskus un konstruktīvus komentārus, nevis aizvainojošu, aizskarošu kritiku.
* Respektēšu sportistu, treneru un vadītāju privāto dzīvi.
* Izpratīšu dalībnieku atšķirīgās attīstības vajadzības un spējas – izvairīšos no pārmērīgas treniņu slodzes vai sacensības un nespiedīšu viņus rīkoties pret to gribu.
* Ņemšu vērā informāciju par jebkādu notikušu savainojumu līdz ar informāciju par jebkādu sniegto ārstēšanu.
* Rīkošos, ja kāds no šiem noteikumiem būs ticis pārkāpts.
* Neiesaistīšos bīstamās, fiziskās vai seksuāli provocējošās spēlēs.
* Nepieļaušu jebkāda veida nepiedienīgu pieskaršanos un arī pats(-i) neveikšu šādas darbības.
* Neļaušu dalībniekiem netraucēti izmantot nepiedienīgus, aizskarošus izteicienus.
* Neveltīšu nevienam dalībniekam seksuāli divdomīgas piezīmes.
* Neatstāšu dalībnieka izteiktus apgalvojumus bez ievērības vai atbildes reakcijas.

Ja notiek jebkas no šeit minētā, jums par incidentu jāziņo augstākstāvošam kolēģim un tas jāreģistrē. Tāpat jums arī jānodrošina, ka vecāki/tuvākie radinieki ir informēti gadījumā:

* ja esat netīši savainojis sportistu vai dalībnieku;
* ja šķiet, ka viņa(-as) satraukums jebkādā veidā atšķiras no parastas uzvedības;
* ja jaunietis(-e) ir nepareizi sapratis vai pārpratis jūsu rīcību anormālā veidā.

**LSF darbinieka/brīvprātīgā un biedra apņemšanās:**

Esmu izlasījis(-usi) un saprotu LSF droša sporta politiku un uzvedības kodeksu un piekrītu ievērot izklāstītās vadlīnijas.

Vārds:

Paraksts:

Datums: